Aluehallintovirastojen hallinnollisten tehtävien kokoaminen

Aika Keskiviikko 28.5.2014 klo 8.30 – 10.00

Paikka Valtiovarainministeriö, Mariankatu 9, nh. Tienhaara

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Jyrki Heiskanen, pääluottamusmies, Etelä-Suomen aluehallintovirasto/Pardia ry (Vuokko Jokisen sijaisena)

Helena Sundberg, luottamusmies, Etelä-Suomen aluehallintoviras-to/JUKO ry

Mikko Saarinen, ylitarkastaja, valtiovarainministeriö

Miira Lehto, ylitarkastaja, valtiovarainministeriö, sihteeri

Timo Kähärä, yksikön päällikkö, Itä-Suomen aluehallintovirasto

Asko Harjukelo, johtaja, Lapin aluehallintovirasto

Pasi Katajisto, talouspäällikkö, Etelä-Suomen aluehallintovirasto

Kari Holsti, ylitarkastaja, Lounais-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

Anne Kuvaja, kehittämispäällikkö, Itä-Suomen aluehallintovirasto (kohdat 1-3)

Poissa Seppo Parkkinen, pääluottamusmies, JHL ry

Marko Puttonen, kehittämisjohtaja, valtiovarainministeriö

Sami Kouki, lainsäädäntöneuvos, valtiovarainministeriö

Eija Burke-Hildén, yksikön päällikkö, Etelä-Suomen aluehallintovirasto

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Edellisen kokouksen pöytäkirjan kohtaan 4 täydennettiin: Työskentelyn kannalta tarkoituksenmukaisena pidettiin, että *vastuualueiden* edustajat olisivat tehtäväkentän tuntevia päällikkötason henkilöitä tai vastuualueen hallintokokonaisuuden asiantuntijoita, eivät vastuualueen johtajia tai yksittäisissä hallinnon tehtävissä työskenteleviä.

Päätös: Hyväksyttiin edellisen kokouksen pöytäkirja täydennettynä.

1. Kaiku-työelämän kehittämisrahahakemus

Anne Kuvaja esitteli luonnoksen Kaiku-työelämän kehittämisrahan hakemukseksi.

Keskusteltiin ja sovittiin hakemusluonnoksen täsmentämisestä.

Hakemukseen täydennetään, että henkilöstö tulee työskentelemään hajautetusti ja että Kaiku-hanke koskee myös virastoihin johdon tuki –toimintoon jäävää henkilöstöä. Lisäksi täydennetään, että hanke on osa aluehallintovirastojen kehittämistoimintaa ja liittyy HALKO-projektiin ja VIRSU-hankkeeseen. Henkilöstön tehtävänkuvien mielekkyyden tavoitteeseen liittyen lisätään maininta toiminnan tukemisesta. Työskentely monipaikkaisessa organisaatiossa erotetaan omaksi painopisteekseen. Keskustelussa tuotiin esiin myös toimintamallien tunnistaminen sekä ehdotettiin tarkasteltavaksi, mitä arvot merkitsevät aluehallintovirastojen toiminnassa.

Hakemukseen lisätään erikoistumisyksiköiden oheen maininta erikoistumistehtävistä. Lisäksi korjattiin termeiksi HALKO-projekti ja projektiryhmä.

Hankkeen nimi valitaan käydyn keskustelun pohjalta. Hanke päättyy 31.12.2015 ja kehittämisrahaa haetaan yhteensä noin 29 900 euroa.

Päätös: Sovittiin, että hakemuslomaketta täydennetään kokouksessa sovituin seikoin ja se lähetetään projektiryhmälle tiedoksi. Hakemus jätetään kesäkuun alussa, jotta se ehtii käsittelyyn ennen kesälomia.

1. Alatyöryhmien asettaminen

Täydennettiin alatyöryhmien asettamispäätösluonnosta.

Todettiin, että ensi vuoden toimintamenomäärärahat täsmentyvät tulosohjausprosessin kautta ja projektiryhmä sekä nimettävät projektipäälliköt suunnittelevat yhteistyössä VM:n kanssa, miten hallinto- ja kehittämispalvelut –vastuualueen budjetti tullaan rakentamaan.

Alatyöryhmien tehtäviin lisätään tehtäviin tarvittavan resurssitarpeen arvioiminen.

Johdon tukitoiminnon suunnitteluryhmän osalta keskusteltiin aikataulullisista haasteista ja toisaalta tarpeesta täsmentää ennen vuoden vaihdetta yleishallinnollisten tehtävien keskittämismahdollisuudet yleishallintoyksikköön. Esiin tuotiin, että kootun hallinnon ja johdon tuki -toiminnon välisissä menettelytavoissa tulee huomioida ja avata asiakkuuden hallinnan näkökulmaa. Esiin tuotiin myös se, että osa henkilöstöstä hoitaa tällä hetkellä sekä koottavan hallinnon että johdon tukitoiminnon tehtäviä ja resurssien niukkuus vaikeuttaa resurssien jakamista. Todettiin, että toimintamallit ja pelisäännöt tulee rakentaa selkeiksi ja niiden toimivuutta arvioida jatkossakin. Johdon tukitoiminnon suunnitteluryhmän tehtäviin kirjataan toimintamallin täsmentäminen sekä se, että ryhmän tulee tehdä esitys aluehallintovirastojen lausuntomenettelyjen tehostamiseksi *yhteistyössä yleishallintotyöryhmän kanssa*.

Sovittiin alatyöryhmittäin siitä, minkä vastuualueiden edustus olisi hyvä saada mukaan kokoonpanoon. Johdon tukitoiminnon suunnitteluryhmän kokoonpanosta voidaan keskustella kokouksen jälkeen alkavassa aluehallintovirastojen ylijohtajakokouksessa. Ylijohtajat ovat esittäneet, että suunnitteluryhmän puheenjohtajana toimisi joku ylijohtajista. Sovittiin, että alatyöryhmien puheenjohtajat valitsevat sihteerin.

Puheenjohtaja totesi, että alatyöryhmien työ tehdään virkatyönä ja muut kustannukset maksetaan aluehallintovirastojen momentilta. Aluehallintovirastot maksavat suppeana pidettävät kokoustarjoilut ja lopuksi kulut kerätään yhteen ja katsotaan niiden korvaaminen valtiovarainministeriöstä. Mahdolliset suuremmat kuluerät tulee hyväksyttää etukäteen valtiovarainministeriössä. Sovitaan alatyöryhmien pelisäännöistä vielä tarkemmin seuraavissa kokouksissa.

Päätös: Alatyöryhmien asettamispäätösluonnosta täydennetään kokouksessa sovitulla tavalla. Valtiovarainministeriö lähettää jäsenten nimeämispyynnön ja vastaukset pyydetään 6.6.2014 mennessä. Markku Nurminen välittää pyynnön aluehallintovirastojen vastuualueille.

1. Projektipäälliköiden toimenkuvat

Puheenjohtaja esitteli luonnoksen kahden määräaikaisen projektipäällikön toimenkuviksi.

Päätös: Merkittiin tiedoksi.

1. Seuraavat kokoukset

Päätös: Sovittiin projektiryhmän seuraavat kokousajat:

ke 13.8. klo 9-11

to 4.9. klo 9-11

ti 23.9. klo 12-14

ke 15.10. klo 9-11

ti 4.11. klo 13-15

ke 26.11. klo 13-15

ti 16.12. klo 9-11.

1. Muut asiat

 Kokouksessa ei ollut muita käsiteltäviä asioita.

1. Kokouksen päättäminen

Puheenjohtaja päätti kokouksen klo 10.00.

 Miira Lehto